Germana okupo de Bohemio, Moravio kaj Silezio

La Germana okupo de Bohemio, Moravio kaj Silezio (1938–1945) estis okupacio de la restinta teritorio de la ĉeĥa parto de Ĉeĥoslovakio, te. teritorio de Bohemio, Moravio kaj Silezio, kiujn Germanio kaj Pollando ĝis tiu tempo ne okupis kaj ne aneksis, fare de soldataroj de nazia Germanio. Ĝi okazis la 14-an ĝis la 16-a de marto 1939. En ties sekvo la teritorio okupita de Germanio estis  aneksita kaj estis establita aŭtonoma Protektorato Bohemio kaj Moravio, proklamita la 16-an de marto 1939. Pro la okupado Germanio rompis Munkenan interkonsenton, kiun ĝi mem la 30-an de septembro 1938 fermis.

Post la Anschluss de Aŭstrio al la Nazia Germanio, en Marto 1938, la konkero de Ĉeĥoslovakio iĝis la venonta ambicio de Hitler. La aneksado de Sudetio en Germanio kio ekis la 1an de Oktobro 1938 lasis la ceteron de Ĉeĥoslovakio malforta, kaj ĝi iĝis senpova por rezisti postajn okupojn. Parto de la landlima regiono konata kiel Zaolzie estis okupita kaj poste redonita al Pollando post Ĉeĥoslovakio antaŭe aneksis ĝin el Pollando dum la Pol-Soveta Milito. La 15an de Marto 1939, la Germana Wehrmacht venis en la cetero de Ĉeĥoslovakio kaj, el la Praga Kastelo, Hitler proklamis Bohemion kaj Moravion la Protektorato de Bohemio kaj Moravio. La okupado finis nur per la kapitulaco de Germanio fine de la Dua Mondmilito.Spencer Tucker, Priscilla Mary Roberts (2005). World War II: A Political, Social, and Military History. ABC-CLIO. ISBN 978-1-57607-999-7.

 Germana politiko 
eta|dekstra|upright=0.9|Sudetgermanoj estis devigitaj trapasi apud la korpoj de 30 judinoj mortigitaj per malsatego fare de SS-trupoj en Volary
Estas fontoj kiuj emfazas la pli favoran traktadon de ĉeĥoj dum la Germana okupado kompare kun la traktado de poloj kaj ukrainianoj. Tio estis atribuata al vido en Nazia hierarkio, ke granda proporcio de tiu popolaĉo estus "kapabla arjaniĝi," kaj el tio la ĉeĥoj ne estis submetitaj al simila grado de ĉikanado kaj organizitaj agoj de brutaleco kiel iliaj polaj similuloj suferis. Tia kapablo por arjaniĝi estis subtenita de la ideo ke parto de la ĉeĥa loĝantaro havas germanan praularon. Aliflanke, la ĉeĥoj/slavoj ne estis konsiderataj de la germanoj kiel rasegalaj pro ilia klasigo kiel mikso de rasoj kun judaj kaj aziaj influoj. Tio rezultis en serio de diskutoj, kiu malhonorigis tiun mikson kiel malpli valora kaj, specife, la ĉeĥoj kiel "danĝeraj kaj devas esti traktataj diference el la Arjoj."

Krom la absurdeco de malamikeco kontraŭ slavoj, estas ankaŭ sugestoj ke la ne tiom mortiga politiko en Ĉeĥoslovakio estis parte okazigita de neceso teni la loĝantaron nutrita kaj kontenta por ke ĝi faru la ŝlosilan laboron de armilproduktado en la fabrikoj. Ĉirkaŭ 1939, la lando jam servis kiel ĉefa kerno de la militproduktado por Germanio, fabrikante aviadilojn, tankojn, artilerion kaj aliajn armiloj.

Ĉio tio, tamen, ne indikas, ke la ĉeĥoj estis pli bone traktitaj finfine, kiel pruvas la violentaj germanaj reprezalioj al la rezistaj iniciatoj fare de ĉeĥoj: tio rezultis en ĉirkaŭ 360.000 ĉeĥoj mortigitaj pro la milito.

 Vidu ankaŭ 
 Batalo je kazerno de Czajanek
 Bombardado de Prago (1945)
 Ĉeĥoslovaka ekzila registaro
 Ĉeĥoslovaka rezistomovado
 Dua Mondmilito
 Edward Frederick Lindley Wood
 Ellandigo de germanoj el Ĉeĥoslovakio
 Praga ribelo

 Notoj 

Kategorio:Ĉeĥoslovakio en la Dua Mondmilito
Kategorio:Protektorato Bohemio kaj Moravio
Kategorio:Anekso
Kategorio:Dispartigo
Kategorio:Bataloj kaj operacoj de Ĉeĥoslovakio dum la Dua Mondmilito
Kategorio:Operacoj de Germanio dum la Dua Mondmilito
Kategorio:Ekzilregistaroj
Kategorio:Judoj kaj judismo en Ĉeĥoslovakio
Kategorio:Munkena interkonsento
Kategorio:Politiko de la Dua Mondmilito
Kategorio:Sudetio
Kategorio:Konfliktoj en 1939
Kategorio:1938 en Ĉeĥoslovakio
Kategorio:1939 en Ĉeĥoslovakio
Kategorio:1940 en Ĉeĥoslovakio
Kategorio:1941 en Ĉeĥoslovakio
Kategorio:1942 en Ĉeĥoslovakio
Kategorio:1943 en Ĉeĥoslovakio
Kategorio:1944 en Ĉeĥoslovakio
Kategorio:1945 en Ĉeĥoslovakio